মুম্বই : মল ভর্তি লোকজন৷ কেনাকাটা, সিনেমা দেখা, ফুডকোর্টে আড্ডা, সবই চলছিল ঠিকঠাক৷ হঠাৎ শোনা গেল হইচই৷ শপিং মলে প্রবেশ করেছেন অভিনেত্রী সানি লিওনি৷ শপিং মলের প্রতিটি কোনা থেকে ছুটে এল সকলে৷ এক ঝলক দেখবে সানিকে, সেলফি তুলবে তাঁর সঙ্গে৷ এইটুকু ইচ্ছা নিয়েই সকলে একজোট হয়ে দাঁড়িয়ে মলের গ্রাউন্ড ফ্লোরে৷ সানি লিওনি নিজের কসমেটিক ব্র্যান্ড ‘স্টারস্ট্রাক’র নতুন কালেকশন লঞ্চ করার জন্য উপস্থিত ছিলেন মুম্বইয়ের সেই মলে৷